Regolament tal-Kunsill (KE) Nru 555/2005
tas- 17 ta’ Frar 2005
dwar il-konklużjoni tal-Protokoll li jistabbilixxi l-opportunitajiet ta' sajd għat-tonn u l-kontribuzzjoni finanzjarja previsti fil-Ftehim bejn il-Komunità Ekonomika Ewropea u r-Repubblika Demokratika tal-Madagaskar dwar is-sajd barra x-xtut tal-Madagaskar għall-perijodu ta' bejn l- 1 ta' Jannar 2004 u l- 31 ta' Diċembru 2006
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 37 flimkien ma' l-Artikolu 300(2) u l-ewwel sub-paragrafu ta' l-Artikolu 300(3) tiegħu,
Wara li kkunsidra l-proposta mill-Kummissjoni,
Wara li kkunsidra l-opinjoni tal-Parlament Ewropew [1],
Filwaqt li:
(1) Taħt il-Ftehim bejn il-Komunità Ekonomika Ewropea u r-Repubblika Demokratika tal-Madagaskar fuq is-sajd barra x-xtut tal-Madagaskar [2], iż-żewġ partijiet innegozjaw sabiex jistabbilixxu l-emendi jew l-addizzjonijiet li għandhom isiru għall-Ftehim fl-aħħar tal-perijodu ta' applikazzjoni tal-Protokoll.
(2) B' ta' dawn in-negozjati, Protokoll ġdid li jispeċifika l-opportunitajiet tas-sajd u l-kontribuzzjoni finanzjarja għall-perijodu ta' bejn l- 1 ta' Janar 2004 u l- 31 ta' Diċembru 2006 previsti fil-Ftehim ġie inizjalat fit- 8 ta' Settembru 2003.
(3) Huwa fl-interess tal-Komunità li dan il-Protokoll jiġi appruvat.
(4) Il-metodu ta' l-allokazzjoni ta' l-opportunitajiet ta' sajd fost l-Istati Membri għandu jiġi speċifikat abbażi ta' l-allokazzjoni tradizzjonali ta' l-opportunitajiet tas-sajd taħt il-Ftehim tas-Sajd,
ADOTTA DAN IR-REGOLAMENT:
Artikolu 1
Il-Protokoll li jistabbilixxi l-opportunitajiet ta' sajd għat-tonn u l-kontribuzzjoni finanzjarja previsti fil-Ftehim bejn il-Komunità Ekonomika Ewropea u r-Repubblika Demokratika tal-Madagaskar dwar is-sajd barra x-xtut tal-Madagaskar għall-perijodu ta' bejn l- 1 ta' Jannar 2004 u l- 31 ta' Diċembru 2006 qiegħed hawn jiġi approvat f'isem il-Komunità.
It-test tal-Protokoll qed jiġi mehmuż ma' dan ir-Regolament.
Artikolu 2
L-opportunitajiet tas-sajd previsti fil-Protokoll għandhom jiġu allokati fost l-Istati Membri kif ġej:
a) bastimenti tas-sajd għat-tonn bit-tartarun:
Spanja: 22 bastiment
Franza: 16-il-bastiment
l-Italja: 2 bastimenti
b) bastimenti tas-sajd bil-konzijiet tal-wiċċ:
Spanja: 24 bastiment
Franza: 10 bastimenti
Il-Portugall: 6 bastimenti
Jekk l-applikazzjonijiet għal liċenzi minn dawn l-Istati Membri ma jkoprux l-opportunitajiet tas-sajd kollha stabbiliti mill-Protokoll, il-Kummissjoni tista' tieħu in konsiderazzjoni applikazzjonijiet għal liċenzi minn kull Stat Membru ieħor.
Artikolu 3
Stati Membri li l-bastimenti tagħhom jistadu taħt dan il-Protokoll huma obbligati jinnotifikaw lill-Kummissjoni bil-kwantitajiet ta' kull stokk meħud fiż-żona tas-sajd Malagaska skond il-ftehim stabbilit fir-Regolament tal-Kummissjoni (KE) Nru. 500/2001 ta' l- 14 ta' Marzu 2001 li jniżżel regoli dettaljati għall-applikazzjoni tar-Regolament tal-Kunsill (KEE) Nru 2847/93 dwar is-sorveljanza tal-qbid meħuda mid-dgħajjes tas-sajd tal-Komunità f’ibħra ta’ pajjiżi terzi u fl-ibħra miftuħa [3].
Artikolu 4
Il-President tal-Kunsill qiegħed hawn jiġi awtorizzat sabiex jaħtar il-persuni bis-setgħa li jiffirmaw il-Protokoll sabiex jorbtu lill-Komunità.
Artikolu 5
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, nhar is- 17 ta’ Frar 2005.